Sabo.
70.
Hahao iraho ry Andrianañahare, Malisà hañolots’ ahy ry Iehovà. 
Ehe ampimeñaro naho vere­vereo o mipay ty fiaiko; hampibalihe’e mb’eo, vaho ho salareñe o falefale amy faràrekoio. 
Hampipoliañe an-kameñarañe ze manao ty hoe: Hý! Hý! 
Ampirebehañe ze hene mipay Azo, hifale ty ama’o; le hitolom-panao ty hoe o mpitea ty fandrombaha’oo: Onjono t’i Andrianañahare. 
Fe poie’e naho rarake iraho; Malisà mb’amako ry Andrianañahare; Ihe ro mpañolotse naho mpañaha ahy; taentaeno ry Iehovà. 
