Sabo.
82.
Mijohañe am-pivo­rim-panalolahy t’i Andrianañahare; mizaka añivom-pizaka eo. 
Pak’ombia ty mbe izakà’ areo ami’ty tsy hiti’e, hañonjonañe o tsivokatseo? Selà 
Meo tò o rarakeo naho o bode-raeo; tohaño ty zo’ o poie’eo naho o misotrio. 
Hahao o mahàtrao naho o malorèo; avotsoro am-pità’ o lo-tserekeo. 
Tsy mahilala iereo, naho tsy mahafohiñe, mirere­rere añ’ieñe ao avao; fa naveve iaby o faha’ ty tane toio. 
Nanao ty hoe iraho: Mpizaka nahareo songa anak’ i Andindimoneñey. 
Fe hikoromake hoe ondaty avao, hikorovoke manahake ty raike amo roandriañeo. 
Miongaha, ry Andrianañahare, zakao ty tane toy, fa kila ho lovae’o o fifeheañeo. 
